钦定古今图书集成/明伦汇编/人事典/第029卷 > 《礼记》 > 《祭统》
## 钦定古今图书集成/明伦汇编/人事典/第029卷 > 《礼记》 > 《祭统》

凡赐爵，昭为一，穆为一。昭与昭齿，穆与穆齿，凡群有
司皆以齿。此之谓“长幼有序。”

〈注〉此旅酬时赐助祭者酒。众兄弟子孙等在昭列者则为一色，在穆列者自为一色，各自相旅，长者在前，少者在后，是昭与昭齿、穆与穆齿也。《方氏》曰：“齿所以序长幼，故曰此之谓长幼有序。”